Pályázati kiírás 2019

Az ÉMNÖSZ pályázatot hirdet Pest, Heves és Nógrád megyében működő *német nemzetiségi önkormányzatok, egyesületek, alapítványok, német nemzetiségi intézmények (iskola, óvoda) részére* olyan projektek megvalósítására, amelyek az identitás erősítését szolgálják a projektek pénzügyi fedezetének *részbeni* hozzájárulására.

**Témakörök:**

**A téma:** énekkarok, zenekarok, tánccsoportok stb. és intézmények **kerek évfordulóihoz, jubileumaihoz** kapcsolódó rendezvények;

**B téma:** emléktáblák, emlékhelyek létesítése, ehhez kapcsolódóan megemlékezések támogatása, szakrális emlékek felújítása

**C téma:** tanórán kívüli innovatív német nemzetiségi projektek megvalósítása és/vagy mások által történő használhatóvá tételének támogatása (kiadvány, CD, DVD sokszorosítás vagy internetes felületre feltevés, különös tekintettel az oktatásban felhasználható népismereti tananyag/rész kidolgozása); Pest megyei népdalkincs szövegének lejegyzése németül és/vagy tájnyelven

**D téma:** zenekarok részére kottavásárlás, régi zenekari kották, stb. digitalizálása, helyi német nemzetiségi anyag hangfelvételének stúdióbérlete, tájnyelvi gyűjtőmunka és annak feldolgozása.

A pályázás feltételei:

* **Azok a pályázók, akik a korábbi támogatásokkal nem, vagy hiányosan számoltak el, nem részesülhetnek támogatásban!**
* A település 2019. évi német nemzetiségi programtervének e-mailben az emnosz2@emnosz.hu címre március 30-ig való megküldése;
* A német önkormányzat **határozata szükséges** a pályázat beadásáról vagy elvi támogatásáról (más pályázó esetében)
* A pályázati támogatási összeg kizárólag a települési német önkormányzat éves tagdíjának befizetése után utalható!
* A pályázat részletes tartalmi kidolgozása német nyelven az alábbiakat tartalmazza

**A és B típusú pályázat esetén**:- tervezett program, időpont, helyszín,

* más német nemzetiségi települések részvétele,
* résztvevők tervezett létszáma, összetétele, (gyermek, ifjúsági, felnőtt, nem nemzetiségiek várható részvétele)
* a rendezvény tételes költségvetése saját és egyéb más források megjelölésével, (pl. NEMZ-KUL)
* a kért támogatás összege és pontos tárgya, (a költségek közül mire kívánják a támogatást fordítani)

**C típusú pályázat esetén:**

* projekt részletes leírása
* CD, kiadvány, DVD tematikájának ismertetése, nyelve, célközönség, milyen hiányt pótol, miért van rá szükség

Az ÉMNÖSZ éves pénzügyi kerete a pályázati célokra 2. 500. 000,- Ft, amelyből egy-egy pályázat 50 000 Ft és 100 000 Ft közötti összeget nyerhet el.

**Beadási határidők:**

2019. március 20. szerda, 2019. június 20. csütörtök, 2019. szeptember 20. péntek

Elbírálás beérkezés után 2 hét, folyamatosan.

**Egyéb tudnivaló:** A pályázatot **egy eredeti példányban kell postai úton** írásban vagy személyesen az EMNÖSZ postacímére 2040 Budaörs Liliom u 15. eljuttatni. Kérjük, hogy a dokumentációt semmilyen formában ne tűzzék össze!

**Elektronikus úton WORD dokumentumban kérjük beküldeni a pályázatot az** **emnosz2@emnosz.hu** **címre!**

Pályázati űrlapot és kiírást e-mailben lehet kérni az emnosz2@emnosz.hu e-mail címről, illetve letölthető a **www. emnosz.hu** honlapról.

Az elnyert támogatás összegéről az ÉMNÖSZ a támogatottal támogatási szerződést köt és a program kezdete előtti héten utalja az elnyert összeget a megadott számlaszámra.

Amennyiben a támogatott a támogatást a helyi német önkormányzat számlájára kéri, a számláknak a helyi német önkormányzat címére kell, hogy szóljanak.

A támogatási szerződés egyik példányát az elszámolással és beszámolóval együtt legkésőbb a rendezvény után 30 nappal az ÉMNÖSZ címére kell beküldeni:

2040 Budaörs, Liliom u. 15.

Beszámolóként újságcikk is elfogadott.

Az elszámoláshoz kérjük, olvassák el a pályázati elszámolás című linket a [www.emnosz.hu](http://www.emnosz.hu) honlapon.

Felvilágosítás kérhető a 06/30-250-9861 telefonon Megyaszainé Mámmel Magdolnától.

Budaörs, 2019. 02. 25.

Ritter Imre

ÉMNÖSZ elnök